Nóg ’n eindstryd vir BlitseDie Blitsbokke het in Sevilla vir hul sesde agtereenvolgende bekereindstryd gekwalifiseer. Foto: Twitter. Die Blitsbokke het vanmiddag sommer al vroeg in hul bekerhalfeindstryd teen Ierland ’n fout gemaak toe Sako Makata die bal aangeslaan het. Die Iere het daarna ’n bietjie druk op die Suid-Afrikaners toegepas voordat Christie Grobbelaar (heeltemal teen die verloop van spel) die Blitsbokke se eerste punte aangeteken het. Daarna was dit (’n mens wil amper sê oudergewoonte) eenrigtingverkeer met Shaun Williams, Justin Geduld en Selvyn Davids wat die lewe nag vir die Iere op verdediging gemaak het. Toe die eindfluitjie blaas het die Blitsbokke 26 punte op die telbord gehad terwyl die stomme Iere nie ’n enkele punt kon aanteken nie. Sodoende het Neil Powell se span vir hul sesde agtereenvolgende bekereindstryd gekwalifiseer. O ja, hulle het ook nou al 33 wedstryde op ’n streep gewen. Die Blitsbokke speel nou later vanaand (om 21:26) teen Australië in die eindstryd nadat die Aussies met Argentinië in die ander halfeindstryd klaargespeel het. Puntemakers: Blitsbokke 26: Drieë: Christie Grobbelaar, Shaun Williams, Justin Geduld en Selvyn Davids. Ierland 0. Puntemakers: Blitsbokke: Drieë: Selvyn Davids (2), Shaun Williams, Sako Makata en Ryan Oosthuizen. Skotland: Drieë: Jamie Farndale, Reiss Cullen, Kaleem Barreto en Jordan Edmonds.